Джани Родари
Разлики

Превод от италиански: Валери Петров, 1995

chitanka.info

Измъчва ме, сине, въпрос,

като те гледам отсреща:

И лодката има си нос,

но миризми не усеща;

столът и той е с крака,

но никъде с тях не пътува;

иглата е също така с ухо,

ала нищо не чува;

пиронът с глава е и той,

но с нея не разсъждава…

впрочем, приятелю мой,

и твоята май е такава.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.